
ŠILUTĖS RAJONO  SAVIVALDYBĖS TARYBA

10- OJO ŠAUKIMO TARYBOS 6-OJO POSĖDŽIO
PROTOKOLAS

2023-08-31 Nr. TAR-P-26
Šilutė

Posėdis įvyko 2023 m. rugpjūčio 31 d. 11.00 – 12.23 val.
Posėdžio pirmininkas Vytautas Laurinaitis, Savivaldybės meras.
Posėdžio sekretorė Jelena Tumutytė, Viešojo administravimo institucijos specialistė.
Dalyvavo 25 Tarybos nariai.
REGISTRAVOSI 25 Tarybos narių.
Vėlavo Antanas Martinkus.
Posėdyje dalyvavusių asmenų sąrašas pridedamas (1 priedas).

DARBOTVARKĖ
	
	1.  Dėl Savivaldybės tarybos posėdžio darbotvarkės patvirtinimo
   Pranešėjas Vytautas Laurinaitis, Savivaldybės meras


	 2.  Dėl Savivaldybės tarybos 2019 m. gruodžio 19 d. sprendimo  Nr. T1-197 „Dėl priėmimo   į Šilutės meno mokyklą tvarkos aprašo patvirtinimo“ pakeitimo
Pranešėjas Algirdas Gečas, Socialinių reikalų komiteto pirmininkas
Projekto rengėja Dainora Butvydienė, Švietimo ir kultūros skyriaus vedėja


	 3.  Dėl mokinių skaičiaus kiekvienos klasės sraute ir klasių skaičiaus kiekviename sraute, ikimokyklinio ir priešmokyklinio ugdymo grupių skaičiaus ir vaikų skaičiaus grupėse, priešmokyklinio ugdymo organizavimo modelių švietimo įstaigose 2023–2024 m. m. nustatymo
Pranešėjas Algirdas Gečas, Socialinių reikalų komiteto pirmininkas
Projekto rengėja Dainora Butvydienė, Švietimo ir kultūros skyriaus vedėja 

	 4.  Dėl Šilutės rajono savivaldybės švietimo įstaigų didžiausio leistino pareigybių  skaičiaus nustatymo
Pranešėjas Algirdas Gečas, Socialinių reikalų komiteto pirmininkas
Projekto rengėja Dainora Butvydienė, Švietimo ir kultūros skyriaus vedėja


	 5.  Dėl prevencinių socialinių paslaugų planavimo, organizavimo, teikimo ir inicijavimo Šilutės rajono savivaldybėje tvarkos aprašo patvirtinimo
Pranešėjas Algirdas Gečas, Socialinių reikalų komiteto pirmininkas
Projekto rengėja Audronė Barauskienė, Socialinės paramos skyriaus vedėjo pavaduotoja


	 6.  Dėl 2023 m. birželio 29 d. Šilutės rajono savivaldybės tarybos sprendimo Nr. T1-57 „Dėl Šilutės rajono savivaldybės sporto tarybos sudarymo“ pakeitimo
Pranešėjas Vygantas Kamarauskas, Ekonomikos ir finansų  komiteto pirmininkas
Projekto rengėja Eglė Čėsnienė, Jaunimo reikalų koordinatorė


	 7.  Dėl Šilutės rajono savivaldybės tarybos 2023 m. gegužės 25 d. sprendimo Nr. T1-9 „Dėl Šilutės rajono savivaldybės studentų rėmimo programos tvarkos aprašo patvirtinimo“ pakeitimo
Pranešėjas Vygantas Kamarauskas, Ekonomikos ir finansų  komiteto pirmininkas
Projekto rengėja Eglė Čėsnienė, Jaunimo reikalų koordinatorė 


	 8.  Dėl Šilutės rajono savivaldybės pagalbinio ūkio paskirties pastatų dalių pardavimo
 Pranešėjas Vygantas Kamarauskas, Ekonomikos ir finansų  komiteto pirmininkas
 Projekto rengėja Auksė Rupainienė, Ūkio skyriaus vyr. specialistė 


	 9.  Dėl trūkstamų policijos pareigūnų pritraukimo į Tauragės apskrities vyriausiojo policijos komisariato Šilutės rajono policijos komisariatą tvarkos aprašo patvirtinimo
Pranešėjas Vygantas Kamarauskas, Ekonomikos ir finansų  komiteto pirmininkas
Projekto rengėja Edita Šukytė, Savivaldybės mero patarėja


	 10.  Dėl Šilutės rajono savivaldybės seniūnaičių sueigos ir išplėstinės seniūnaičių sueigos  nuostatų, patvirtintų Šilutės rajono savivaldybės tarybos 2017 m. gruodžio 21 d. sprendimu Nr. T1-897 „Dėl Šilutės rajono savivaldybės seniūnaičių sueigos ir išplėstinės seniūnaičių sueigos nuostatų patvirtinimo“ pakeitimo
Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėja Rasa Bičkauskienė, Komunikacijos skyriaus vyr. specialistė


	 11.  Dėl Šilutės rajono savivaldybės tarybos 2023-07-27 sprendimo Nr. T1-103 „Dėl Šilutės rajono savivaldybės peticijų komisijos sudarymo“  pakeitimo
Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėja Edita Serovienė, Mero ir Tarybos veiklos administravimo skyriaus vyr. specialistė 


	 12.  Dėl  Savivaldybės tarybos 2023-04-27 sprendimo Nr. T1-3 „Dėl Šilutės rajono savivaldybės tarybos komitetų sudarymo“ pakeitimo
Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėja Loreta Pakalniškienė, Mero ir Tarybos veiklos administravimo skyriaus vyr. specialistė, laikinai einanti vedėjo pareigas 


	 13.  Dėl  Savivaldybės tarybos 2023-05-25 sprendimo Nr. T1-28 „Dėl Šilutės rajono savivaldybės tarybos kontrolės komiteto sudarymo“ pakeitimo
Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėja Loreta Pakalniškienė, Mero ir Tarybos veiklos administravimo skyriaus vyr. specialistė, laikinai einanti vedėjo pareigas 


	 14.  Dėl kandidato teikimo Lietuvos savivaldybių asociacijos apdovanojimui „Auksinės krivūlės riteris“
Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėja Loreta Pakalniškienė, Mero ir Tarybos veiklos administravimo skyriaus vyr. specialistė, laikinai einanti vedėjo pareigas 


	 15.  Dėl Šilutės rajono savivaldybės Saugų ir Švėkšnos seniūnijų gyvenamųjų vietovių teritorijų ribų nustatymo
Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėja Ramunė Vytartienė, Architektūros ir urbanistikos skyriaus teritorijų planavimo specialistė


	 16.  Kiti klausimai



Dirbti dėl Šilutės krašto žmonių gerovės prisiekė partijos “Laisvė ir teisingumas” narys Arūnas Jagminas. Priesaiką priėmė Vyriausiosios rinkimų komisijos atstovas Andrius Puksas. Arūnui Jagminui įteiktas specialus Tarybos nario pažymėjimas bei ženklelis.
1. SVARSTYTA. Dėl Savivaldybės tarybos posėdžio darbotvarkės patvirtinimo
Užsiregistravo 24 Tarybos nariai
Vytautas Laurinaitis. Asmenys, norintys nusišalinti darbotvarkėje esančiais klausimais: Alina Urbonienė nuo 4, Laimutė Uselienė nuo 4,  Zigmantas Merliūnas nuo 3  darbotvarkės klausimo.
Sandra Tamašauskienė. Ar mokytojams reikia nusišalinti nuo 3 darbotvarkės klausimo?
Vytautas Laurinaitis. Pedagogams nusišalinti nereikia nuo 3 darbotvarkės klausimo, nes tai yra procedūrinis klausimas, kiekvienais metais yra tvirtinami klasių komplektai, mokinių skaičius. Yra svarstomos visos švietimo įstaigos.
Nusišalinimams pritarta bendru sutarimu.
Vytautas Laurinaitis. Posėdžio darbotvarkę sudaro 15 pagrindinių klausimų. Ar yra siūlymų, pastabų dėl darbotvarkės?
Pastabų/pasiūlymų dėl darbotvarkės nėra.
Vytautas Laurinaitis. Siūlau balsuoti už pateiktą darbotvarkę.
BALSAVO: „už“ – 24, „prieš“ – 0, nebalsavo – 0, susilaikė –0.
NUTARTA. Pritarta pateiktai darbotvarkei.
2. SVARSTYTA. Dėl Savivaldybės tarybos 2019 m. gruodžio 19 d. sprendimo  Nr. T1-197 „Dėl priėmimo   į Šilutės meno mokyklą tvarkos aprašo patvirtinimo“ pakeitimo
Algirdas Gečas pristatė sprendimo projektą. Pakeisti Priėmimo į Šilutės meno mokyklą tvarkos aprašą, nes atidaroma nauja muzikos klasė Žemaičių Naumiestyje.
Esminių klausimų Tarybos nariai nepateikė.
BALSAVO: „už“ – 24, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-105 pridedamas.
3. SVARSTYTA. Dėl mokinių skaičiaus kiekvienos klasės sraute ir klasių skaičiaus kiekviename sraute, ikimokyklinio ir priešmokyklinio ugdymo grupių skaičiaus ir vaikų skaičiaus grupėse, priešmokyklinio ugdymo organizavimo modelių švietimo įstaigose 2023–2024 m. m. nustatymo
Algirdas Gečas pristatė sprendimo projektą. Sprendimo projekto tikslas – patikslinti bendrojo ugdymo mokyklose numatomą klasių skaičių, mokinių skaičių jose, nurodant klasių jungimus, ikimokyklinio ir priešmokyklinio ugdymo grupių skaičių ir vaikų skaičių grupėse. Švietimo įstaigų vadovai pateikė tikslius skaičius apie mokinių ir klasių skaičių, ikimokyklinio ir priešmokyklinio ugdymo grupių ir vaikų skaičių jose, specialiųjų poreikių mokinių skaičių bendrojo ugdymo mokyklose 2023 m. rugsėjo 1 d. duomenimis. Pagal pateiktą informaciją, bendrojo ugdymo ir Traksėdžių Šilojų mokyklose suformuoti 239 klasių komplektai, 14 priešmokyklinio ugdymo grupių ir 14 mišrių priešmokyklinio-ikimokyklinio ugdymo grupių. Bendrojo ugdymo mokyklose suformuoti 3 (2022–2023 m. m. – 3) jungtinių klasių komplektai, Traksėdžių Šilojų mokykloje – 8 ir Žibų pradinėje mokykloje – 1 specialiosios klasės jungtinis komplektas. 
         Šilutės rajono savivaldybės bendrojo ugdymo mokyklas 2023–2024 m. m. lankys 4514 mokinių (2022–2023 m. m. – 4557 mokiniai). Sumažėjo 43 mokiniais.
Pasikeitė vaikų, lankančių ar pageidaujančių lankyti ikimokyklines įstaigas, skaičius. Rugpjūčio mėn. vyko papildomas vaikų priėmimas į  ikimokyklinio ir priešmokyklinio ugdymo grupes. Miesto ikimokyklinėse įstaigose yra 47 laisvos vietos, iš jų 9 vietos priešmokyklinio amžiaus vaikams.
Nuo rugsėjo 1 dienos priešmokyklinio ugdymo grupes lankys  364 vaikai                              (2022–2023 m. m. – 398 vaikai). Iš jų – 234 vaikai ugdysis miesto ikimokyklinio ugdymo įstaigose. 
Zigmantas Merliūnas nusišalino.
KVORUMAS – 23 Tarybos nariai.
Diskusijos metu kalbėjo: Ž. Kurlianskas, D. Žebelienė, S. Tamašauskienė, V. Laurinaitis, L. Uselienė, A. Urbonienė, S. Majus, L. Jagintavičienė.
Ž. Kurlianskas. Kiek ukrainieičių vaikų lankys mūsų rajono mokyklas?
D. Žebelienė. Tikslius skaičius pateiksime po rugsėjo 10 d., nes iki tol informacija dar yra pildoma. Ukrainiečių vaikų tikrai išvažiavo.
S. Tamašauskienė. Dėl Jaunimo ir suaugusių mokymo centro. Valstybei ir Savivaldybei brangiai kainuoja išlaikyti beveik tuščias klases. Jaunimo mokykloje 9 klasėje, šiemet pagal lentelę pateiktą prie sprendimo projekto, yra suformuotos 2 klasės ir juose mokosi 18 mokinių.  Ne paslaptis, kad į pamokas ateina dar mažiau. Šie mokiniai galėtų rinktis ir kitas mokyklas. Prašymas Švietimo skyriui ir vicemerei pasiteirauti/pasitikrinti ar iš tiesų tie 18 vaikų yra priimti su diagnozuotomis problemomis, o ne dėl to, kad šioje mokykloje kažkam darbo trūktų. Tai yra socialiai neteisinga. 
V. Laurinaitis. Taip šioje mokykloje visi mokiniai yra su rekomendacijomis. Dėl klasių komplektų jūs esate visiškai teisi. Dėl M. Jankaus pagrindinėje mokykloje nemažinsime komplektų skaičiaus, ypatingai šeštokų, nors nefinansuos tai Ministerija. Tai finansuos Savivaldybė. Kodėl ta problema atsirado? Nes prieš 2 metus Vyriausybės buvo griežtai nurodytas mokinių skaičius klasėse. Tai žlugdo mokyklas. Savivaldybių asociacijos pirmas žingsnis bus inicijuoti ir stabdyti šį nutarimą. Dėl Jaunimo ir suaugusių mokyklos, tai yra subalansuoti komplektai. Šie standartai atitinka nustatyta bendrame apraše. Tai yra Ministerijos problema, kad padarė tokius skaičius komplekte ir nustatė tokias ribas.
BALSAVO: „už“ – 20, „prieš“ – 0, nebalsavo – 2 (V. Laurinaitis, A. Pupšys), susilaikė – 1 (Z. Jaunius). 
NUTARTA. Sprendimą priimti. Sprendimas Nr. T1-106 pridedamas.
4. SVARSTYTA. Dėl Šilutės rajono savivaldybės švietimo įstaigų didžiausio leistino pareigybių  skaičiaus nustatymo
[bookmark: _Hlk19095655]Algirdas Gečas pristatė sprendimo projektą. Didžiausias leistinas darbuotojų skaičius švietimo įstaigose buvo patvirtintas Savivaldybės tarybos 2022 m. rugsėjo 29 d. sprendimu Nr. T1-1107 „Dėl Šilutės rajono savivaldybės švietimo įstaigų didžiausio leistino pareigybių skaičiaus nustatymo“. Savivaldybės meras potvarkiu teikia savivaldybės tarybai tvirtinti švietimo įstaigų didžiausią leistiną pareigybių skaičių. Buvo gauti švietimo įstaigų vadovų prašymai dėl etatų skaičiaus pakeitimo. Žibų pradinėje mokykloje steigti 1 mokytojo padėjėjo etatą, Pamario progimnazijoje 3,25 etato (2,25 SUP mokiniams ir 1 etatas mokiniams iš Ukrainos), 1 etatą administratoriaus, Rusnės skyriuje 1,75 etato SUP vaikams, Žemaičių Naumiesčio gimnazijoje steigti 0,85 etato mokytojo padėjėjo, sumažinti 0,32 etato karjeros specialisto, o Gardamo skyriuje sumažinti 0,85 etato mokytojo padėjėjo. Lopšelyje-darželyje „Raudonkepuraitė“ steigti 0,5 etato logopedo pareigybės (bus 1 et.). Meno mokyklos direktorė prašo įsteigti garso ir šviesų režisieriaus pareigybę ir padidinti etatų skaičių 0,25 ir padidinti 0,8 etato mokytojo pareigybės naujai atidaromai muzikos klasei Žemaičių Naumiestyje. Gautas „Žibutės“ lopšelio-darželio direktorės prašymas sumažinti 0,5 etato mokytojo padėjėjo (prašymai pridedami).Vainuto gimnazijoje steigti 0,5 etato karjeros specialisto, padidinti 0,5 etato mokytojo padėjėjo, o Katyčių skyriuje sumažinti 0,5 etato mokytojo padėjėjo. Lopšelyje-darželyje „Gintarėlis“ steigti 1,0 etatą mokytojo padėjėjo. Švietimo, mokslo ir sporto ministerija padidino pasiruošimo veiklos laiką lopšeliuose darželiuose, todėl darželiuose mokytojų etatų padidėja 4,19. Iš viso padidėja 13,67 etato (4,99 etato pedagogų ir 8,68 kitų darbuotojų etatų).
Nusišalino: Alina Urbonienė ir L. Uselienė.
KVORUMAS – 22 Tarybos nariai.
Esminių klausimų Tarybos nariai nepateikė.
BALSAVO: „už“ – 22, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-107 pridedamas.
5.  SVARSTYTA. Dėl prevencinių socialinių paslaugų planavimo, organizavimo, teikimo ir inicijavimo Šilutės rajono savivaldybėje tvarkos aprašo patvirtinimo
Algirdas Gečas pristatė sprendimo projektą. Patvirtinti Prevencinių socialinių paslaugų planavimo, organizavimo, teikimo ir inicijavimo Šilutės rajono savivaldybėje tvarkos aprašą. 
Tvarkos aprašas tvirtinamas atsižvelgiant į 2023 m. birželio 2 d. įsakymu Nr. A1-345 „Dėl Socialinės apsaugos ir darbo ministro 2022 m. lapkričio 23 d. įsakymu Nr. A1-776 „Dėl Prevencinių socialinių paslaugų organizavimo ir teikimo tvarkos aprašo patvirtinimo“ pakeitimo“  patvirtintus pakeitimus.
Esminių klausimų Tarybos nariai nepateikė.
BALSAVO: „už“ – 24, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-108 pridedamas.
6. SVARSTYTA. Dėl 2023 m. birželio 29 d. Šilutės rajono savivaldybės tarybos sprendimo Nr. T1-57 „Dėl Šilutės rajono savivaldybės sporto tarybos sudarymo“ pakeitimo
Vygantas Kamarauskas pristatė sprendimo projektą. Pakeisti 2023 m. birželio 29 d. Šilutės rajono savivaldybės tarybos sprendimo Nr. T1-57 „Dėl Šilutės rajono savivaldybės sporto tarybos sudarymo“ 1 punktą: vietoj Daivos Žebelienės, Savivaldybės tarybos narės, įrašyti Arūną Jagminą, Savivaldybės tarybos narys.
Esminių klausimų Tarybos nariai nepateikė.
BALSAVO: „už“ – 23, „prieš“ – 0, nebalsavo – 1 (A. Jagminas), susilaikė – 0. 
NUTARTA. Sprendimą priimti. Sprendimas Nr. T1-109 pridedamas.
7. SVARSTYTA. Dėl Šilutės rajono savivaldybės tarybos 2023 m. gegužės 25 d. sprendimo Nr. T1-9 „Dėl Šilutės rajono savivaldybės studentų rėmimo programos tvarkos aprašo patvirtinimo“ pakeitimo
Vygantas Kamarauskas pristatė sprendimo projektą. Pakeisti Šilutės rajono savivaldybės tarybos 2023 m. gegužės 25 d. sprendimą Nr. T1-9 „Dėl Šilutės rajono savivaldybės studentų rėmimo programos tvarkos aprašo patvirtinimo“. Sprendimo projektas parengtas vadovaujantis Vietos savivaldos įstatymo 15 straipsnio 2 dalies 14 punktu, 54 straipsnio 1 ir 5 dalimis. Pakeitimai siūlomi atsižvelgiant į 2023-07-13 Šilutės rajono savivaldybės Studentų rėmimo komisijos posėdyje (protokolo Nr. 2) aptartus klausimus. Papildomas 2023 m. gegužės 25 d. Tarybos sprendimas Nr. T1-9 „Dėl Šilutės rajono savivaldybės studentų rėmimo programos tvarkos aprašo patvirtinimo“ apibrėžiant, kad finansinė parama studentui gali būti skiriama ne ilgiau kaip penkerius metus. Taip pat studentas, dalyvaudamas paramos skyrimo konkurse, įsipareigoja, kad baigęs studijas, kurias remia Savivaldybė, įgis reikiamą kvalifikaciją ir galės savarankiškai dirbti. Aiškiau apibrėžta metinių palūkanų skaičiavimo tvarka. Siekiant didesnio Studentų rėmimo programos skaidrumo dvišalėje sutartyje studentas įsipareigoja sutikti, kad jo vardas, pavardė, mokymosi įstaigos bei studijų programos (specialybės) pavadinimai būtų viešai skelbiami Savivaldybės interneto svetainėje.
Diskusijos metu kalbėjo: A. Gečas, V. Laurinaitis, D. Plikšnienė.
BALSAVO: „už“ – 22, „prieš“ – 0, nebalsavo – 1 (L. Jagintavičienė), susilaikė – 1 (D. Kairys). 
NUTARTA. Sprendimą priimti. Sprendimas Nr. T1-110 pridedamas.
8. SVARSTYTA. Dėl Šilutės rajono savivaldybės pagalbinio ūkio paskirties pastatų dalių pardavimo
Vygantas Kamarauskas pristatė sprendimo projektą. Parduoti Savivaldybei nuosavybės teise priklausančius pagalbinio ūkio paskirties pastatų dalis pagal pateiktus naudotojų prašymus, vadovaujantis Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 2 punktu, 27 straipsnio 1 dalimi, 28 straipsnio 1 dalimi.
Esminių klausimų Tarybos nariai nepateikė.
BALSAVO: „už“ – 24, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-111 pridedamas.
9. SVARSTYTA. Dėl trūkstamų policijos pareigūnų pritraukimo į Tauragės apskrities vyriausiojo policijos komisariato Šilutės rajono policijos komisariatą tvarkos aprašo patvirtinimo
Vygantas Kamarauskas pristatė sprendimo projektą. Patvirtinti ir įgyvendinti trūkstamų pirminės ir vidurinės grandies policijos pareigūnų pritraukimo į Šilutės apskrities vyriausiojo policijos komisariato Šilutės rajono policijos komisariatą programą.
Diskusijos metu kalbėjo: Z. Merliūnas, Ž. Kurlianskas (dėl šios programos viešinimo strategijos), V. Laurinaitis.
BALSAVO: „už“ – 24, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-112 pridedamas.
10. SVARSTYTA. Dėl Šilutės rajono savivaldybės seniūnaičių sueigos ir išplėstinės seniūnaičių sueigos  nuostatų, patvirtintų Šilutės rajono savivaldybės tarybos 2017 m. gruodžio 21 d. sprendimu Nr. T1-897 „Dėl Šilutės rajono savivaldybės seniūnaičių sueigos ir išplėstinės seniūnaičių sueigos nuostatų patvirtinimo“ pakeitimo
 Daiva Plikšnienė pristatė sprendimo projektą. Vietos savivaldos įstatymo 40 str. numato, kad Seniūnaičių sueigos sprendimai yra rekomendaciniai, tačiau atitinkamos Savivaldybės institucijos – Šilutės rajono savivaldybės taryba arba Šilutės rajono meras pagal kompetenciją privalo juos įvertinti ir priimti sprendimus. Iki 2023-04-01 galiojusiame Vietos savivaldos įstatyme buvo numatyta, kad teisė seniūnaičių sueigų sprendimus vertinti ir priimti sprendimus buvo suteikta Savivaldybės tarybai ir Savivaldybės administracijos direktoriui pagal kompetenciją.
  Pavėlavęs į posėdį atvyko Antanas Martinkus (11.46 val.).
  KVORUMAS – 25 tarybos nariai.
Diskusijų metu kalbėjo: Ž. Kurlianskas, A. Gečas, S. Majus, L. Jagintavičienė, Z. Merliūnas, S. Kazlauskas.
BALSAVO: „už“ – 25, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-113 pridedamas.
11. SVARSTYTA. Dėl Šilutės rajono savivaldybės tarybos 2023-07-27 sprendimo Nr. T1-103 „Dėl Šilutės rajono savivaldybės peticijų komisijos sudarymo“  pakeitimo
Daiva Plikšnienė pristatė sprendimo projektą. Pakeisti nuolatinę Šilutės rajono savivaldybės peticijų komisiją, patvirtintą 2023 m. liepos 27 d. Šilutės rajono savivaldybės tarybos sprendimu Nr. T1-103 „Dėl Šilutės rajono savivaldybės peticijų komisijos sudarymo“, vietoje buvusios tarybos narės Daivos Žebelienės įrašant tarybos narį Arūną Jagminą.  
Esminių klausimų Tarybos nariai nepateikė.  
BALSAVO: „už“ – 24, „prieš“ – 0, nebalsavo – 1 (A. Jagminas), susilaikė – 0. 
NUTARTA. Sprendimą priimti. Sprendimas Nr. T1-114 pridedamas.
12. SVARSTYTA. Dėl  Savivaldybės tarybos 2023-04-27 sprendimo Nr. T1-3 „Dėl Šilutės rajono savivaldybės tarybos komitetų sudarymo“ pakeitimo
Vygantas Kamarauskas pristatė sprendimo projektą. Pakeisti Šilutės rajono savivaldybės tarybos 2023-04-27 sprendimą Nr. T1-3 „Dėl Šilutės rajono savivaldybės tarybos komitetų sudarymo“ 2.8 papunktį ir vietoje „Daiva Žebelienė, Savivaldybės tarybos narė“ įrašyti „Arūnas Jagminas, Savivaldybės tarybos narys“.
Esminių klausimų Tarybos nariai nepateikė.
BALSAVO: „už“ – 24, „prieš“ – 0, nebalsavo – 1 (A. Jagminas), susilaikė – 0. 
NUTARTA. Sprendimą priimti. Sprendimas Nr. T1-115 pridedamas.
13. SVARSTYTA. Dėl  Savivaldybės tarybos 2023-05-25 sprendimo Nr. T1-28 „Dėl Šilutės rajono savivaldybės tarybos kontrolės komiteto sudarymo“ pakeitimo
Daiva Plikšnienė pristatė sprendimo projektą. Pakeisti Šilutės rajono savivaldybės tarybos kontrolės komiteto sudėtį, patvirtintą  2023-05-25 Šilutės rajono savivaldybės tarybos sprendimu Nr. T1-28 „Dėl Šilutės rajono savivaldybės tarybos kontrolės komiteto sudarymo“ vietoje Daivos Žebelienės, Savivaldybės tarybos narės, įrašyti Arūnas Jagminas, Savivaldybės tarybos narys.
Esminių klausimų Tarybos nariai nepateikė.

BALSAVO: „už“ – 24, „prieš“ – 0, nebalsavo – 1 (A. Jagminas), susilaikė – 0. 
NUTARTA. Sprendimą priimti. Sprendimas Nr. T1-116 pridedamas.
14. SVARSTYTA. Dėl kandidato teikimo Lietuvos savivaldybių asociacijos apdovanojimui „Auksinės krivūlės riteris“
Daiva Plikšnienė pristatė sprendimo projektą. Teikti Šilutės rajono savivaldybės administracijos Kintų seniūno Antano Kliženčio kandidatūrą Lietuvos savivaldybių asociacijos apdovanojimui „Auksinės krivūlės riteris“. 
Esminių klausimų Tarybos nariai nepateikė.
BALSAVO: „už“ – 25, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-117 pridedamas.
15. SVARSTYTA. Dėl Šilutės rajono savivaldybės Saugų ir Švėkšnos seniūnijų gyvenamųjų vietovių teritorijų ribų nustatymo
Daiva Plikšnienė pristatė sprendimo projektą. Pritarti Šilutės rajono savivaldybės Saugų ir Švėkšnos seniūnijų vietovių teritorijų ribų nustatymo planui (toliau – Planas).
Esminių klausimų Tarybos nariai nepateikė.
BALSAVO: „už“ – 25, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-118 pridedamas.
16. Kiti klausimai.
1. Vytautas Laurinaitis. Noriu informuoti, kad yra gautas Vyriausybės atstovo Klaipėdos apskrityje teikimas dėl Šilutės rajono savivaldybės tarybos veiklos reglamento, patvirtinto Šilutės rajono savivaldybės tarybos 2023 m. balandžio 20 d. sprendimu Nr. T1-1311 „Dėl Šilutės rajono savivaldybės tarybos veiklos reglamento patvirtinimo“, 183 punkto pakeitimo. Teikimas yra dėl 183 punkto, kadangi mes pritarėme tokiai nuostatai: nuolatinių komisijų pirmininkams ir jų pavaduotojams mokamas padidintas atlyginimas tuo metu, kai tą mėnesį vyksta posėdis, jeigu posėdis nevyksta, nuolatinės komisijos pirmininkui ir pavaduotojui padidintas atlyginimas nemokamas. Mes manome, kad tai yra socialiai teisinga. Ne visos nuolatinės komisijos dirba vienodai. Nekalbu apie nuolatines komisijas, kurios įstatymu jau reglamentuotos, bet kalbu apie Tarybos sprendimu patvirtintas nuolatines komisijas. Būtų labai neteisinga tų nuolatinių komisijų, kurios renkasi kiekvieną mėnesį ar netgi po du kartus per mėnesį, atžvilgiu, bet yra tokių nuolatinių komisijų, kurios renkasi vieną kartą per metus, ir joms atlygis toks pats – padidintas. Siūlysime Vyriausybės atstovei atidėti šito reikalavimo vykdymą. Taip pat kalbėsime su Savivaldybių asociacija. Siūlysime Seimui keisti šią nuostatą, kad būtų galima priimti sprendimą Taryboje ir būtų Tarybos kompetencija nustatyti, kada ir kaip mokėti. Tai yra ginčytinas dalykas. Nekalbame apie atlyginimo nemokėjimą, kalbame apie padidintą atlyginimą. Vietos savivaldos įstatyme nėra reglamentuotas padidintų atlyginimų nuolatinių komisijų pirmininkams ir pavaduotojams mokėjimo klausimas. Siūlau Tarybai bendru sutarimu atidėti šį klausimą iki spalio mėnesio. Spalio mėnesį galbūt paaiškės siūlymai Seimui. Jeigu nepakeis Vietos savivaldos įstatymo, tuomet spalio mėnesį Tarybai pristatysiu ir nuspręsime: ar einame į teismą su Vyriausybės atstove, ar ne, ar peržiūrime nuolatinių komisijų sąrašą, ar įrašome tą punktą, kad mokame visiems ir visada.
Žygimantas Kurlianskas. Pritariu, kad reikia peržiūrėti nuolatinių komisijų sąrašus. 
Sigitas Majus. Ne tik komisijos, bet yra dar ir Tarybos. Mano pasiūlymas pakeisti pavadinimą iš nuolatinės į kažkokią kitokią. Kai kuriose nuolatinėse komisijose pirmininko pavaduotojas yra ne Tarybos narys, o visuomenės atstovas. Tai kaip jam mokėti tą padidintą atlyginimą?
Vytautas Laurinaitis paklausė, ar pritariama tokiai pozicijai – prašyti Vyriausybės atstovės pratęsti terminą ir teikimą svarstyti spalio mėnesį.
Tarybos nariai pritarė bendru sutarimu.
NUTARTA. Prašyti Vyriausybės atstovės pratęsti terminą ir teikimą svarstyti šių metų spalio mėnesį.
2. Žygimantas Kurlianskas. Dėl piliečio kreipimosi dėl šiukšlių. Šiukšlių nemažėja, o didėja. Ar yra daromi kokie sprendimai?
Vytautas Laurinaitis. Darbo grupė dirba tuo klausimu. Ruošiamos naujos pirkimo sąlygos, atliekų išvežimui ir surinkimui. Manau, kad su nauja paslaugos sutartimi situacija šiek tiek pasikoreguos.
Daiva Plikšnienė. Situacija yra liūdna, beveik kiekvienoje aikštelėje prikrauta šiukšlių.
Sigitas Majus. Siūlau viešinti žmonių nuotraukas, kurie palieka šiukšles prie konteinerių oficialiame Savivaldybės puslapyje, FB. Žmogus gal atpažins save ir šiukšlių daugiau nepaliks šalia konteinerių.
3. Sandra Tamašauskienė. Dėl Laučių kapinių problemos.
4. Pasisakė „Mažoji Lietuva“ atstovai. Pridedamas raštas/reikalavimas 3 lapai.
Vytautas Laurinaitis. Ne Savivaldybei turėtumėte teikti reikalavimą, o Nacionalinei žemės tarnybai. Šilutės rajono savivaldybė neprivatizavo šios žemės, ji neatstatė nuosavybės į šią žemę. Mes esam pateikti įkaitais. Visus procesus atliko Nacionalinės žemės tarnybos Klaipėdos apskrities valdytoja. Taip. Padaryta klaida didelė. Kaip gali būti privatizuojamas kultūros paveldo objektas. Šią klaidą dabar ištaisome. Šiai dienai yra sukalbėta su savininkais, kad jie sutiks su servitutu. Priešingu atveju reikės teisminių procesų. Šiai dienai nei kelias, nei kapinės neturi servituto. Savininkė parašys sutikimo raštą, jei mes šį kelią prižiūrėsime. Taip mes šį raštą parašysime, kad sutinkame šį kelią prižiūrėti.
Raimonda Canderienė. Savivaldybės vyr. architektė turėtų paruošti projektą ir atskirti šią žemę.
5. Sandra Tamašauskienė. Dėl paminklo „Pūga“. Prašome, kad paminklo plokštės, kurios mėtosi, būtų priklijuotos.
6. [bookmark: _GoBack]Sandra Tamašauskienė perskaitė pranešimą. Etikos komisija pagal jai deklaruota funkciją, turi prižiūrėti kaip Tarybos nariai laikosi viešųjų ir privačių interesų derinimo įstatymo (Šilutės rajono savivaldybės Etikos komisijos nuostatų 7 punktas 1 dalis). Liepos mėnesį Tarybos posėdžio metu priminė Tarybos nariams apie prievolę deklaruoti viešuosius ir privačius interesus VTEK platformoje. Dėkojame, kad dauguma Tarybos narių buvo tai padarę. Vakar vykusiame Etikos komisijos posėdyje išklausėme vyr. specialistės Jūratės Bandzienės, atsakingos už mobilizaciją ir korupcijai atsparios aplinkos kūrimą, surinktą  informaciją apie Tarybos narių užpildytą viešųjų ir privačių interesų derinimo deklaracijas. Ir priėmėme sprendimą. Šiame posėdyje dar kartelį norime informuoti Tarybos narius, kad viešųjų ir privačiųjų interesų deklaracijoje privaloma informuoti apie visus dirbamus darbus ir turimus verslus. Vyr. specialistė atsakinga už mobilizaciją ir korupcijai atsparios aplinkos kūrimą Jūratė Bandzienė iki kito Tarybos posėdžio rugsėjo mėn. paruoš pranešimus ir išsiųs jums el. paštu. Tai bus informacinio pobūdžio laiškas kaip reikia užpildyti viešųjų ir privačių interesų derinimo deklaracijas. Informacija apie jūsų deklaracija yra vieša. Etikos komisiją atlieka tik prevenciją. Ir Tarybos posėdyje neketina aptarinėti personalijų. Vyr. specialistė Jūratė Bandzienė interpretavo savaip/keistai. Labai atsiprašau jeigu jus įžeidė. Jokių personalijų Tarybos posėdžio metu neketiname aptarinėti. 

*****
Posėdis baigtas 12.23 val.
Posėdžio pirmininkas dėkoja Tarybos nariams už darbą ir skelbia Tarybos posėdį Nr. 6 baigtą.

Posėdžio pirmininkas 					Vytautas Laurinaitis


Tarybos posėdžių sekretorė				Loreta Pakalniškienė


Viešojo administravimo institucijos specialistė		                     Jelena Tumutytė









Šilutės rajono savivaldybės X šaukimo tarybos 6– ojo posėdžio,
įvykusio 2023 m.  rugpjūčio 31 d. 11.00 val.,
dalyvavusių asmenų sąrašas:
 
	Eil. Nr.
	Vardas, Pavardė
	Pareigos

	1. 
	Vytautas Laurinaitis
	-Savivaldybės meras

	2. 
	Daiva Žebelienė
	-Vicemerė

	3. 
	Loreta Pakalniškienė
	- Mero ir Tarybos veiklos administravimo skyriaus vyr. specialistė, laikinai einanti vedėjo pareigas

	4. 
	Arvydas Bielskis
	-Teisės ir civilinės metrikacijos skyriaus vedėjas

	5. 
	Edita Serovienė
	-Švietimo ir kultūros skyriaus vyr. specialistė

	6. 
	Andrius Puksas
	-Vyriausiosios rinkimų komisijos narys

	7. 
	
	-Mažoji Lietuva“ atstovai

